62024TO0257(01)_INF
Vispārējās tiesa priekšsēdētāja vietnieka 2024. gada 19. jūlija rīkojums –
Mazepin/Padome
(lieta T‑257/24 R)
Pagaidu noregulējums – Kopējā ārpolitika un drošības politika – Ierobežojošie pasākumi attiecībā uz Krievijas darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Naudas līdzekļu un saimniecisko resursu iesaldēšana – Pieteikums par pagaidu pasākumu noteikšanu – Fumus boni juris – Steidzamība – Interešu izsvēršana
1.
Pagaidu noregulējums – Piemērošanas apturēšana – Piešķiršanas nosacījumi – Fumus boni juris – Pamatu, kas norādīti pamatprasības pamatojumam, prima facie izvērtēšana – Prasība par Padomes tiesību aktiem, ar kuriem prasītāja vārds ir saglabāts līdzekļu iesaldēšanas sarakstos – Pamats, kas attiecas uz Padomes kļūdu vērtējumā, par kuru Vispārējā tiesa jau ir noteikusi sodu, atceļot agrākus Padomes tiesību aktus, kas balstīti uz to pašu pamatojumu – Pamats, kas prima facie nav acīmredzami nepamatots
(LESD 278. pants; Vispārējās tiesas Reglamenta 156. panta 4. punkts; Padomes Lēmums 2014/145/KĀDP, kurā grozījumi izdarīti ar Lēmumu (KĀDP) 2023/1767 un (KĀDP) 2024/847; Padomes Regulas Nr. 269/2014, 2023/1765 un 2024/849)
(skat. 21., 22., 25.–28. punktu)
2.
Pagaidu noregulējums – Piemērošanas apturēšana – Pagaidu pasākumi – Piešķiršanas nosacījumi – Steidzamība – Būtisks un neatgriezenisks kaitējums – Kaitējums, kas izriet no apdraudējuma profesionālās karjeras turpināšanai, saglabājot prasītāja vārdu līdzekļu iesaldēšanas sarakstos – Nemantisks kaitējums – Cēloņsakarība starp prasītāja vārda saglabāšanu minētajos sarakstos un apgalvoto kaitējumu – Hipotētiska iespēja atsākt profesionālo karjeru – Kaitējums, ko nevar atlīdzināt ar finansiālu kompensāciju
(LESD 278. pants; Vispārējās tiesas Reglamenta 156. panta 4. punkts; Padomes Lēmums 2014/145/KĀDP, kurā grozījumi izdarīti ar Lēmumu (KĀDP) 2024/847; Padomes Regulas Nr. 269/2014 un Nr. 2024/849)
(skat. 29., 35.–40., 42., 47. un 49. punktu)
3.
Pagaidu noregulējums – Piemērošanas apturēšana – Piešķiršanas nosacījumi – Visu attiecīgo interešu izsvēršana – Ierobežojoši pasākumi saistībā ar situāciju Ukrainā – Lēmums par līdzekļu iesaldēšanu – Uzņēmēji, juridiskas personas, vienības vai struktūras, kas darbojas ekonomikas nozarēs, kuras rada būtiskus ieņēmumus Krievijas Federācijas valdībai, un ar to saistītās personas – Prasītāja interešu piedalīties sarunās par viņa pieņemšanu darbā, piedalīties nākamajos autosporta čempionātos un turpināt profesionālo karjeru, pārsvars pār Padomes interesēm
(LESD 278. pants; Vispārējās tiesas Reglamenta 156. panta 4. punkts; Padomes Lēmums 2014/145/KĀDP, kurā grozījumi izdarīti ar Lēmumu (KĀDP) 2024/847; Padomes Regulas Nr. 269/2014 un Nr. 2024/849)
(skat. 50., 51., 56.–65. punktu)
Rezolutīvā daļa
1)
Apturēt Padomes lēmuma (KĀDP) 2024/847 (2024. gada 12. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, un Padomes Īstenošanas regulas (ES) 2024/849 (2024. gada 12. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, izpildi, ciktāl Nikita Dmitrievich Mazepin personvārds tika saglabāts to personu, vienību un struktūru sarakstā, uz kurām attiecas šie ierobežojošie pasākumi, un tikai tiktāl, ciktāl tas ir vajadzīgs, lai ļautu viņam piedalīties sarunās par viņa pieņemšanu darbā par Formula 1 komercpilotu vai par pilotu citos autosporta čempionātos, kas pilnībā vai daļēji norisinās Eiropas Savienības teritorijā, kā arī piedalīties Formula 1 Grand Prix, izmēģinājumos, treniņos un brīvajās sesijās, un citos autosporta čempionātos, sacensībās, izmēģinājumos, treniņos un brīvajās sesijās, kas notiek Savienības teritorijā. Šajā ziņā N. Mazepin ir atļauts vienīgi, pirmkārt, iebraukt Savienības teritorijā, lai piedalītos sarunās un noslēgtu vienošanās ar sacīkšu komandu vai ar sponsoriem, kas nav saistīti ne ar Dmitry Arkadievich Mazepin darbību, ne ar fiziskām vai juridiskām personām, kuru personvārdi vai nosaukumi ir ietverti Padomes Lēmuma 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība un Padomes Regulas (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, pielikumos iekļautajos sarakstos; otrkārt, iebraukt Savienības teritorijā, lai piedalītos kā galvenais, rezerves vai izmēģinājuma pilots Starptautiskās automobiļu federācijas (FIA) Formula 1 čempionātos vai citos autosporta čempionātos, treniņos, izmēģinājumos vai brīvajās sesijās, arī nolūkā, lai tiktu atjaunota viņa Super Licence; treškārt, iebraukt Savienības teritorijā, lai veiktu FIA vai viņa sacīkšu komandas prasītās medicīniskās pārbaudes; ceturtkārt, iebraukt Savienības teritorijā, lai piedalītos medicīnisko pārbaužu programmās un treniņos, tostarp simulatorā; piektkārt, iebraukt Savienības teritorijā, lai piedalītos sacensībās, sponsorēšanas un reklāmas pasākumos pēc savas sacīkšu komandas vai sponsoru pieprasījuma; sestkārt, atvērt bankas kontu, uz kuru varētu tikt pārskaitīta viņa alga, prēmijas un sacīkšu komandas maksājumi, un, septītkārt, izmantot minēto bankas kontu un kredītkarti vienīgi, lai segtu izdevumus, kas ļauj komercpilotam ceļot Savienības teritorijā, piedalīties sarunās un noslēgt vienošanās ar sacīkšu komandu vai ar sponsoriem, piedalīties čempionātos, Grand Prix, sacensībās, treniņos, izmēģinājumos vai brīvajās sesijās Savienības dalībvalstīs un piedalīties medicīnisko pārbaužu programmās un treniņos.
2)
Ja N. Mazepin tiktu pieņemts darbā par Formula 1 pilotu vai par pilotu citos autosporta čempionātos, kas pilnībā vai daļēji norisinās Savienības teritorijā, viņam sacensībās jāpiedalās ar neitrālu karogu un jāparaksta šajā ziņā FIA prasītās pilotu saistības.
3)
Pieteikumu par pagaidu noregulējumu pārējā daļā noraidīt.
4)
Atcelt 2024. gada 21. maija rīkojumu Mazepin/Conseil (T‑257/24 R).
5)
Lēmuma par tiesāšanās izdevumiem pieņemšanu atlikt.